Oambo

Oambo, aa Aidenboch (amtli: Aidenbach) is a Moakt im niedaboarischn Landkroas Bassa, Sitz vo da Vawoitungsgmoaschoft Aidenbach und stootlich oneakonnta Eaholungsort. Da Ort is bekonnt duach de Schlacht vo Aidenboch 1706.
Geografie.
Geografische Log.
Aidenboch liegt in da Region Donau-Woid sidli vo da Donau im westlichn Tei vom "Kloastawinkl" und am Rond vom "Hoizland." Da Moakt is eibett in a kloans Seitndoi vo da Vils inmittn da typisch niedaboarischn Hügllondschoft. Veizhof liegt 10 Kilometa entfernt, Pfarrkira san 20 Kilometa und Bossa 35 Kilometa weg, wobei des umliegende Stroßnnetz koane ausbautn Bundesstroßn aufweist. Es existian de foigndn Gemarkunga: Aidenboch, Aldersboch und Haidenburg.
Gschicht.
In de Johr 817 und 837 is a gwissa "Haito" ois Stifta vo Ländereien in da Nachan vo Aidenboch urkundli belegt. Vamutli leitet si da Ortsnam vo dem ob, ergänzt um des althochdeitsche "pah" (auch "bah" oda "pach") fia "Bach." 1072 is de Pfarrei Aidenboch easchtmois in a Stiftungsurkund vom Passaua Bischof Altmann unta dem Nama "Etinbach" erwähnt worn. Sie war vo 1076 bis zua Säkularisation dem Augustinerchorherrnstift St. Nikola in Bassa inkorporiat.
Ab 1120 war Aidenboch Sitz vo am Herrngeschlecht; aus dera Zeit is da Nam "Atinpach" belegt. Im 13. Johrhundat wars im Besitz vo de Grafn vo Hals und kriagt in dera Zeit aa sei Marktfreiheit. In da Folgezeit kimmt Aidenboch an de LandGrafn vo Leuchtenberg, spada an Freudenberg und aa 1423 gemeinsam mit Haidenburg an Alban vo Closen.
In da zwoaten Hälfte vom 18. Johrhundert vererbt si Aidenboch an de Grafn vo Taufkirchen und is zletzt vo da Freiherrin vo Aretin kafft worn.
Aidenboch konn lange Zeit ois Teil da Herrschaft Haidenburg nur an gringa Teil vo seine Marktrechte ausübn. Mit am Gmoaedikt vo 1818 is de heitige politische Gmoa entstandn, de mit der Auflösung da Patrimonialgrichte 1848 volle Sejbstständigkeit erhoitn hot. 1967 is dem Markt Aidenboch des Prädikat "Staatlich anerkannter Erholungsort" valiehn worn. Mit da Gmoagebietsreform in de 1970a Johr kemman fast zwoa Dutzend kleanere Ortschaften und Weiler zua Marktgemeinde dazua.
Schlacht vo Aidenboch.
Am 8. Jenna 1706 findt da durt im Rahmen da Bayerischen Voikserhebung während dem Spanischen Erbfolgekriag de Schlacht vo Aidenboch statt, de den letzten Widastand vo de revoltierenden boarischn Bauan geng de kaiserlich-habsburgische Besatzung brocha hot. Es gibt in ebba 4.000 Doade.
Eihwohnaentwicklung.
Auf'm Gebiet vo da Gmoa san 1970 2368, 1987 dann 2323, 2000 2976, 2014 2906 und im Johr 2015 2963 Eihwohna zejt worn.
Politik.
Moaktgmoanderat.
Da Moaktgmoanderat setzt si seit da Kommunalwoi am 2. Meaz 2008 wia foigt zsamm:
Buagamoasta.
Buagamoasta is Karl Obermeier (CSU), der am 2.März 2008 mit 54,8 % vo de gültiga Stimma gewejd worn is.
Finanzn.
De Gmoasteiaeinahma warn im Johr 1999 umgrechnet 952.000 €, da davo warn de Gwerbesteiaeinnahmen umgrechnet 116.000 € netto.
Kuitua und Sengswiadigkeitn.
Denkmoi am Handlberg.
In Erinnerung an de Bauernschlacht vo Aidenboch ko des Denkmoi am Handlberg besichtigt wern. Vom Moaktplatz aus ko des in am kurzen Fuaßmarsch vo in ebba zehn Minutn erreicht wern.
Theata.
Traditionell findt in de Summamonaten Juli und August des Freilichttheatastückl "Lieber bairisch sterm... Aidenbach 1706" zua Erinnerung an de verlorne Bauanschlacht statt. Danem gibts de Laienspuigruppn "De vom Reschndobl," de alloi Johr im Oktober und November zum Kirchenwirt aufspuit.
Oldtimertreffn.
Beim jährlichen Voiksfest im August werd am Voiksfestsonntag a groaß Oldtimertreffen mit Umzug fia oide Bulldogs veranstalt'. An dem Umzug nehman mehra ois 100 Bulldog vo a Veizahl vo Heasteja (Eicher, Lanz, Sendling, Porsche, BTG, Deutz, Fahr, Hatz) teil.
Lokale Spezialität.
Da Reschnspeck is a aus Aidenboch net wegzudenkende Spezialität, vo der det Ursprung auf den Kampf da Niederbayern Anfang vom 18. Johrhundert geng de östareichischen Besatzer zruckgeht, de in da verheerenden Schlacht vo Aidenboch geendet hot.
Freizeitmeglichkeiten.
In da nachan Umgebung befindn si aa no foigende Freizeitmeglichkeiten:
Ökonomie und Infrastruktur.
Wirtschaft mitsamt Land- und Forstwirtschaft.
Es hot 1998 im Bereich vo da Land- und Forstwirtschaft koane, im Produzierenden Gwerbe 287 und im Bereich Handel und Vakeah koane sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 253 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 892. Im verarbatenden Gwerbe (und aa Bergbau und Gewinnung vo Stoana und Erdn) hots zwoa Betriebe, auf'm Bau sechs Betriebe gem. Außadem warns im Johr 1999 51 Bauanhöf mit a landwirtschaftlich gnutzten Flächn vo 905 Hektar. Davo warn 767 Hektar Ackaflächn und 136 Hektar Wiesn.
Vakeah.
Aidenboch war friara da Endpunkt da Lokalbahn Vilshofen–Aidenbach. Heit fiaht a Stootsstroß duach de Ortsmittn, um de si de ganze Siedlung gruppiat.
Buidung.
Im Johr 1999 ham de foigendn Eirichtunga existiert: